Në bazë të nenit 7 paragrafi 2 të Vendimit mbi krijimin dhe ndarjen e njohjeve dhe çmimeve publike dhe titullit qytetar nderi i komunës së Tuzit („Fleta zyrtare e MZ – dispozitat komunale”, nr. 32/19), Juria për ndarjen e çmimit „15 DHJETORI” të komunës së Tuzi shpall

**N J O F T I M**

**MBI TË DREJTËN E PROPOZIMIT TË KANDIDATËVE PËR NDARJEN E**

**„ÇMIMIT TË KOMUNËS SË TUZIT – 15 DHJETORI” PËR VITIN 2022**

Lënda e këtij Njoftimi është ndarja e „Çmimit të Komunës së Tuzit – 15 dhjetori” për vitin 2022, i cili ndahet për meritat më të larta dhe rezultatet e arritura në punën praktike dhe teorike si dhe veprimtarinë në të gjitha fushat e krijimtarisë njerëzore.

 Çmimi ndahet individëve dhe personave juridik nga treva e komunës së Tuzit, por mund tu ndahet edhe individëve të cilët nuk jetojnë në trevën e komunës së Tuzit, nëse arritjet e tyre kanë një rëndësi të veçantë për komunën.

 **Çmimi ndahet nëse plotësohen kushtet e mëposhtme:**

* që vepra të përfaqësojë arritje të rëndësishme në një fushë të veçantë dhe zbatimi i saj paraqet kontribut në zhvillimin ekonomik dhe shoqëror, gjegjësisht nëse rezultatet e realizuara të punës kanë vlerë të jashtëzakonshme;
* që vepra, gjegjësisht rezultatet e punës, në bazë të publikimit apo në mënyrë tjetër i kanë qenë të njohura opinionit deri më 01. nëntor 2022;
* që vepra të jetë tematikisht e lidhur me trevën e komunës së Tuzit, gjegjësisht të ketë një rëndësi të veçantë për komunën e Tuzit ose nëse rezultatet e punës janë realizuar në territorin e komunës.

Të drejtën e propozimit të kandidatit për Çmim kanë shoqëritë afariste, shërbimet publike, partitë politike, organizatat joqeveritare, shoqatat sportive dhe të tjera, grupe qytetarësh dhe individët, me vendbanim, gjegjësisht me seli në Komunën e Tuzit.

Propozimet dorëzohen në formë të shkruar, ku duhet shënuar se për cilën vepër dhe rezultate të arritura kandidati propozohet për ndarjen e „Çmimit të Komunës së Tuzit – 15 dhjetori”, së bashku me arsyetimin dhe dokumentacionin në bazë të cilit do të çmohet vlera e rezultateve të arritura.

Propozimet dorëzohen Kuvendit të komunës së Tuzit, drejtpërsëdrejti në arkivin e Komunës së Tuzit, me mbishkrimin: **për Jurinë për ndarjen e çmimit „15 DHJETORI” të Komunës së Tuzit, më së largëti deri më 01.11.2022.**

**JURIA PËR NDARJEN E ÇMIMIT**

**„15 DHJETORI” TË KOMUNËS SË TUZIT**

**Kontakt telefoni: 020/875-167**